6. ข้อพิพาททางกฎหมาย

6.1 ศาลล้มละลายกลาง

  เจ้าหนี้ของบริษัทได้ยื่นคำขอรับชำระหนี้ต่อเจ้าพนักงานพิทักษ์ทรัพย์สำหรับหนี้คงค้าง ณ วันที่ 8
  พฤษภาคม 2543 ยอดหนี้ที่เจ้าหนี้ยื่นเรียกร้องจากบริษัท ณ วันที่ 31 ธันวาคม 2546
  มีจำนวนรวม 435 ล้านบาท บริษัทจึงยื่นคัดค้านต่อศาลเพื่อขอคำวินิจฉัย อย่างไรก็ตาม
  บริษัทบันทึกหนี้สินสำหรับการเรียกร้องดังกล่าวเท่ากับจำนวนหนี้ที่ยื่นขอรับชำระโดยเจ้าหนี้และปรับปรุงด้วยอัตราส่วนที่ได้รับอนุมัติตามแผนฟื้นฟูเป็นจำนวนรวมทั้งสิ้น
  363 ล้านบาท
  มีผลทำให้หนี้สินที่บริษัทบันทึกในบัญชีน้อยกว่าจำนวนหนี้ที่เจ้าหนี้ยื่นขอรับชำระหนี้ต่อศาลเป็นจำนวนรวม
  72 ล้านบาท อย่างไรก็ตาม
  ผลต่างของการบันทึกหนี้สินดังกล่าวของเจ้าหนี้แต่ละกลุ่มได้ระบุไว้แล้วตามแผนฟื้นฟู
  ซึ่งได้รับอนุมัติแล้ว ดังนั้นหนี้สินภายใต้แผนฟื้นฟูกิจการ
  ตามที่ปรากฏในงบดุลเป็นจำนวนหนี้สินที่ปรับปรุงรายการตามข้อสรุปของศาลแล้ว

6.2 ศาลทรัพย์สินทางปัญญาและการค้าระหว่างประเทศ

  ตามคดีดำหมายเลขที่ ก.ค. 5/2548 เมื่อวันที่ 21 มกราคม 2548 บริษัท มหาราช แพลนเนอร์
  จำกัด ในฐานะผู้บริหารแผนของบริษัท
  เป็นโจทก์ฟ้องร้องสถาบันการเงินในประเทศแห่งหนึ่งและสถาบันการเงินในต่างประเทศแห่งหนึ่ง
  (รวมเรียกว่า “จำเลย”)
  ต่อศาลทรัพย์สินทางปัญญาและการค้าระหว่างประเทศในฐานความผิดการละเมิดและผิดสัญญาเลตเตอร์ออฟเครดิต
  จำเลยได้กระทำการผิดสัญญาและละเมิดต่อบริษัท
  ซึ่งทำให้บริษัทได้รับความเสียหายโดยจำเลยได้ทำการจ่ายเงินให้แก่ผู้ขายในต่างประเทศเพื่อชำระเงินค่าสินค้าตามเลตเตอร์ออฟเครดิตเป็นจำนวนเงิน
  5 ล้านเหรียญสหรัฐฯ (เทียบเท่าเงินบาท 202 ล้านบาท)
  โดยไม่ชะลอการชำระเงินจนกว่าเงื่อนไขตามที่กำหนดในเลตเตอร์ออฟเครดิตจะสมบูรณ์ตามคำสั่งของบริษัท
  โดยจำเลยได้ทำการหักเงินในจำนวนดังกล่าวจากบัญชีเงินฝากของบริษัท อย่างไรก็ตาม
  บริษัทไม่ได้รับสินค้าดังกล่าว ดังนั้น
  บริษัทจึงดำเนินการฟ้องร้องให้จำเลยร่วมกันรับผิดชดใช้ค่าเสียหายดังกล่าวรวมดอกเบี้ยและค่าเสียหายต่าง
  ๆ เป็นจำนวนเงินรวม 8,594 ล้านบาท

  ปัจจุบันคดีดังกล่าวศาลทรัพย์สินทางปัญญาและการค้าระหว่างประเทศได้มีคำพิพากษายกฟ้องของบริษัท
  ซึ่งทางบริษัทยังคงไม่เห็นด้วยกับคำพิพากษาของศาลทรัพย์สินทางปัญญาและการค้าระหว่างประเทศดังกล่าว
  ดังนั้นเมื่อวันที่ 24 เมษายน 2552
  บริษัทจึงได้ดำเนินการยื่นอุทธรณ์คำพิพากษาของศาลทรัพย์สินทางปัญญาและการค้าระหว่างประเทศไปยังศาลฎีกา
  เพื่อขอให้ศาลฎีกามีคำพิพากษาให้จำเลยร่วมกันรับผิดชดใช้ค่าเสียหายดังกล่าวแก่บริษัท

  บริษัทได้บันทึกเงินที่ถูกหักจากบัญชีของบริษัทจำนวนเงิน 202 ล้านบาท
  เป็นเงินล่วงหน้าแก่ผู้ขายสินค้าและได้บันทึกขาดทุนจากการตั้งสำรองสำหรับเงินจ่ายล่วงหน้าดังกล่าวทั้งจำนวนในระหว่างปี
  2551 แล้ว

6.3 ข้อพิพาททางกฎหมายอื่น ๆ

  คดีแพ่ง

  1. ตามคดีดำหมายเลขที่ 7181/2550 ในศาลแพ่งกรุงเทพใต้ระหว่างบริษัท เอ็น.ที.เอส.
  สตีลกรุ๊ป จำกัด (มหาชน) โจทก์ และ บริษัท เป็นจำเลย โดยโจทก์ยื่นฟ้องเป็นคดีต่อศาล
  เมื่อวันที่ 1 สิงหาคม2550 เป็นคดีมีทุนทรัพย์ 31 ล้านบาท โดยบรรยายคำฟ้องว่า 1)
  บริษัทมีการทำหลักฐานการเช่าห้องพัก อาคาร1 และอาคาร 6 กับโจทก์
  และมีการเข้าใช้ประโยชน์ในสังหาริมทรัพย์ที่เช่า แต่บริษัทได้ผิดนัดไม่ชำระค่าเช่าแก่โจทก์ 2)
  บริษัทได้ติดต่อขอใช้บริการโทรศัพท์ทางไกลภายในประเทศ และระหว่างประเทศกับโจทก์
  แต่ได้ผิดนัดไม่ชำระค่าโทรศัพท์แก่โจทก์ 3) บริษัทได้ค้างชำระหนี้จากการสั่งซื้อน้ำจากโจทก์
  ดังนั้นโจทก์จึงขอให้จำเลยรับผิด ชำระเงินเป็นจำนวนรวม 31 ล้านบาท
  พร้อมดอกเบี้ยในอัตราร้อยละ7.5 ต่อปี ในต้นเงินจำนวน 23
  ล้านบาทนับแต่วันที่ฟ้องเป็นต้นไปจนกว่าบริษัทจะชำระเสร็จ

  ณ วันที่ 31 ธันวาคม 2551 คดีดังกล่าวกำลังอยู่ระหว่างการพิจารณาคดีในชั้นศาล
  และบริษัทกำลังดำเนินการสู้คดีโดยบริษัทได้เรียกร้องให้บริษัท เอ็น. ที. เอส. สตีลกรุ๊ป จำกัด
  (มหาชน) คืนเงินมัดจำสัญญาเช่าอาคาร 1 และอาคาร 6
  รวมทั้งคืนเงินค่าน้ำตามสัญญาใช้สิทธิในการซื้อน้ำ เป็นจำนวนเงินทั้งสิ้น 73 ล้านบาท
  พร้อมดอกเบี้ยในอัตราร้อยละ 7.5 ต่อปี
  ซึ่งแสดงอยู่ในเงินให้กู้ยืมระยะยาวและลูกหนี้กิจการที่เกี่ยวข้องกันชุดเดิมในงบดุล

  เมื่อวันที่ 28 มกราคม 2552 บริษัท เอ็น.ที.เอส. สตีลกรุ๊ป จำกัด (มหาชน)
  ได้ยื่นคำร้องขอถอนฟ้องบริษัท และบริษัทได้ยื่นคำร้องขอถอนฟ้องบริษัท เอ็น.ที.เอส. สตีลกรุ๊ป
  จำกัด (มหาชน) ซึ่งศาลแพ่งได้มีคำสั่งอนุญาตให้บริษัทและบริษัท เอ็น.ที.เอส. สตีลกรุ๊ป จำกัด
  (มหาชน) ถอนฟ้อง โดยมีคำสั่งให้จำหน่ายคดีออกจากสารบบความ

  2. ตามคดีดำหมายเลขที่ 280/2552 เมื่อวันที่ 27 กุมภาพันธ์ 2552 ในศาลแพ่งกรุงเทพใต้
  บริษัท เอ็น.ที.เอส. สตีลกรุ๊ป จำกัด (มหาชน)
  ได้ยื่นฟ้องบริษัทเป็นคดีต่อศาลในฐานความผิดสัญญาซื้อขายน้ำ โดยเรียกร้องค่าเสียหายเป็นจำนวน
  8 ล้านบาท พร้อมด้วยดอกเบี้ยในอัตราร้อยละ 7.5 ต่อปีของต้นเงิน 6 ล้านบาท
  นับแต่วันที่ฟ้องเป็นต้นไปจนกว่าบริษัทจะชำระเสร็จ

  เมื่อวันที่ 30 พฤศจิกายน 2552
  ศาลแพ่งกรุงเทพใต้มีคำพิพากษาให้บริษัทชดใช้ค่าเสียหายเป็นจำนวน 8 ล้านบาท
  พร้อมด้วยดอกเบี้ยในอัตราร้อยละ 7.5 ต่อปีของต้นเงิน 6 ล้านบาท
  นับแต่วันที่ฟ้องเป็นต้นไปจนกว่าบริษัทจะชำระเสร็จ ให้แก่บริษัท เอ็น.ที.เอส. สตีลกรุ๊ป จำกัด
  (มหาชน)

  เมื่อวันที่ 29 มกราคม 2553 บริษัทได้ยื่นอุทธรณ์ เพื่อคัดค้านคำพิพากษาของศาลแพ่งกรุงเทพใต้
  ปัจจุบันคดีดังกล่าวกำลังอยู่ระหว่างการพิจารณาคดีในชั้นศาล

  3.
  เจ้าหนี้การค้าจำนวนห้ารายได้ยื่นฟ้องบริษัทเป็นคดีต่อศาลในฐานความผิดสัญญาซื้อขายและสัญญาจ้างทำของ
  โดยเรียกร้องให้บริษัทจ่ายค่าเสียหายเป็นจำนวนเงินรวมทั้งสิ้น 15 ล้านบาท
  พร้อมด้วยดอกเบี้ยในอัตราร้อยละ 7.5 และร้อยละ 15 ต่อปี ของต้นเงิน 14 ล้านบาท
  นับแต่วันที่ฟ้องเป็นต้นไปจนกว่าบริษัทจะชำระเสร็จปัจจุบันบริษัทได้ดำเนินการประนีประนอมข้อพิพาทดังกล่าวกับเจ้าหนี้การค้าทั้งห้ารายเป็นที่เรียบร้อยแล้ว
  จึงไม่มีคดีที่อยู่ระหว่างการพิจารณาคดีในชั้นศาลอีก